AIŠKINAMASIS RAŠTAS

Dėl savivaldybės turto perdavimo asociacijai Lietuvos Raudonojo Kryžiaus draugijai pagal panaudos sutartį

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą –30,72 kv. m patalpas administraciniame pastate, Molėtų r. sav., Molėtų m., S. Dariaus ir S. Girėno g. 4, asociacijai Lietuvos Raudonojo Kryžiaus draugijai (toliau – Draugija) pagal turto panaudos sutartį 10 metų įstatuose numatytai veiklai vykdyti.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Draugijos veiklai.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

2024-02-04 Molėtų rajono savivaldybės administracija (toliau - Administracija) iš Draugijos gavo prašymą, kuriame prašo suteikti 22,47 kv. m patalpų įstatuose numatytai veiklai. Draugija raštu įsipareigoja perduotą turtą prižiūrėti, atlikti perduoto turto einamąjį ir kapitalinį remontus. Prie prašomų patalpų priskirta 8,25 kv. m bendrojo naudojimo patalpų. Bus perduodama 30,72 kv. m. patalpų administraciniame pastate, Molėtų r. sav., Molėtų m., S. Dariaus ir S. Girėno g. 4.

Nurodytomis patalpomis šiuo metu naudojasi Luokesos seniūnija. Patalpos bus perduotos Draugijai seniūnijai išsikėlus į kitas patalpas.

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Molėtų rajono savivaldybės administracijos direktoriaus 2024 m. kovo 13 d. įsakymu Nr. B6-87 „Dėl Molėtų rajono savivaldybės turto pripažinimo nereikalingu“, turtas pripažintas nereikalingu savivaldybės veiklai. Administracija teikia sprendimo projektą dėl patalpų perdavimo pagal panaudos sutartį Draugijai.